|  |
| --- |
| +\*xfs\*pvs\*lsu\*cvA\*xBj\*qEC\*oCa\*qdA\*uEw\*tuE\*pBk\*-+\*yqw\*yDe\*xnc\*krB\*ugc\*dys\*kfm\*uDc\*Bjn\*jus\*zew\*-+\*eDs\*lyd\*lyd\*lyd\*lyd\*lCz\*cvw\*Crk\*rse\*bqs\*zfE\*-+\*ftw\*vtl\*Bqk\*Cga\*txl\*Bii\*xFw\*Aln\*ntu\*mij\*onA\*-+\*ftA\*wEl\*hyc\*vnu\*xgD\*wnr\*ygd\*jtg\*obc\*Fyg\*uws\*-+\*xjq\*gcb\*jgs\*rms\*jEk\*yrq\*jaD\*roD\*CBj\*iED\*uzq\*- |

 

**R E P U B L I K A H R V A T S K A**

**VUKOVARSKO-SRIJEMSKA ŽUPANIJA**

 **OPĆINA BABINA GREDA
 OPĆINSKO VIJEĆE**

KLASA: 113-01/23-01/4

URBROJ: 2196-7-01-23-1

Babina Greda, 12. rujna 2023.

Na temelju članka 90.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 18. Statuta Općine Babina Greda („Sl. vjesnik Vukovarsko – srijemske županije“ br. 11/09, 04/13, 03/14, 01/18, 13/18, 21A/19, 03/20, 04/21 i 16/23), na prijedlog općinskog načelnika Općinsko vijeće Općine Babina Greda na 21. sjednici održanoj dana 12. rujna 2023. godine, donijelo je

**O D L U K U**

**O MATERIJALNIM PRAVIMA OPĆINSKOG NAČELNIKA**

**OPĆINE BABINA GREDA**

**Članak 1.**

Ovom Odlukom određuju se materijalna i druga prava iz radnih odnosa za Općinskog načelnika (u daljnjem tekstu: dužnosnik) koji svoju dužnost u Općini Babina Greda (u daljnjem tekstu: Općina) obavlja profesionalno ili volonterski.

**Članak 2.**

Dužnosnik za vrijeme profesionalnog obavljanja dužnosti na koju je izabran, ostvaruje osim pravo na plaću, naknadu za rad i druga materijalna prava iz rada.

**Članak 3.**

Općinski načelnik ima pravo na isplatu novčane naknade drugih troškova za obnašanje javne dužnosti i to za podmirenje troškova prehrane, troškova smještaja u svezi s radnim odnosom (najamnina, režijski troškovi) te pravo na isplatu pomoći u slučaju smrti radnika, smrti člana uže obitelji, invalidnosti radnika, neprekidnog bolovanja, rođenja djeteta, korištenje službenih računala i mobitela, plaćanje premija osiguranja za slučaj ozljede na radu, otpremninu zbog odlaska u mirovinu, otpremninu zbog prestanka radnog odnosa, otpremninu zbog ozljede na radu ili profesionalne bolesti, plaćene edukacije u svrhu stjecanja određenih certifikata ili potvrda i ostalih primitaka koji ne predstavljaju dodatnu naknadu za obnašanje dužnosti čiji bi primitak bio protivan propisima o sprječavanju sukoba interesa.

Visina novčanih naknada iz prethodnog stavka ovog članka općinskog načelnika utvrđuje se u visini naknada koje imaju službenici i namještenici Jedinstvenog upravnog odjela Općine Babina Greda na temelju Pravilnika o radu ili naknada definiranih Zakonom o radu, ovisno što je za općinskog načelnika povoljnije.

**Članak 4.**

 Danom stupanja na snagu ove Odluke prestaje važiti Odluka o načinu utvrđivanja plaće, naknade i drugih radnih prava iz rada općinskog načelnika („Službeni vjesnik Vukovarsko – srijemske županije“ broj 13/21, 24/21 i 14/23).

**Članak 5.**

Ova Odluka stupa na snagu osmog dana od dana objave u “Službenom vjesniku“ Vukovarsko-srijemske županije.

 Predsjednik

 Općinskog vijeća:

 Tomo Đaković